Diari Oficial de la Generalitat Valenciana


Sumari del DOGV 590, del 20-05-1987 (1987/808804)

ORDRE d'11 de maig de 1987, de la Conselleria de Treball i Seguretat Social, sobre comunicació a l'Administració del nomenament per les Cooperatives dels experts comptables verificadors.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/11/(1)/dof/vci/html**

### Dades del document

Número de DOGV
:   590

Data del DOGV
:   20-05-1987

Secció del DOGV
:   DISPOSICIONS GENERALS

Número del document
:   1987/808804


Data del document
:   11-05-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'11 de maig de 1987, de la Conselleria de Treball i Seguretat Social, sobre comunicació a l'Administració del nomenament per les Cooperatives dels experts comptables verificadors.  
L'article 47, apartat 2 de la Llei 11/1985, de 25 d'octubre (DOGV 31 d'octubre de 1985) de Cooperatives de la Comunitat Valenciana, autoritza la Conselleria competent en matèria de Treball a establir normes sobre habilitació administrativa, registre previ, fiances o garanties o altres obligacions professionals dels experts comptables verificadors independents.   
La Disposició Final del Decret 134/1986, de 10 de novembre, del Consell de la Generalitat Valenciana sobre verificació de comptes d'exercici de les Entitats Cooperatives per experts independents (DOGV 2 de novembre de 1986) autoritza el Conseller de Treball i Seguretat Social perquè dicte les disposicions necessàries per al seu desenvolupament i execució.   
En atenció a aquests motius, i fent ús de les facultats que em confereix la Llei 5/83 de 30 de desembre (DOGV 30 de desembre de 1983), de Govern Valencià, i el Decret 192/85, de 9 de desembre (DOGV 20 de gener de 1986), del Consell de la Generalitat Valenciana,   
ORDENE:   
Article primer. Notificació auditors.   
La designació per les cooperatives de l'expert o experts comptables verificadors de comptes independents o auditors, prevista en l'article 44 de la Llei 11/1985 de Cooperatives de la Comunitat Valenciana, haurà de notificar-se al Registre de Cooperatives on estiguen inscrites les Cooperatives, dins els dos mesos següents a llur nomenament.   
Aquesta notificació haurà de ser realitzada per la Cooperativa i inclourà la documentació esmentada en l'article següent.   
Article segon. Requisits de la comunicació.   
La comunicació al Registre de Cooperatives es presentarà conjuntament amb la documentació següent:   
a) Certificat de l'acord de l'Assemblea de Socis on conste el nomenament de l'auditor o auditors, i exercicis pels quals se'ls nomena, amb les signatures legitimades notarialment, o autenticades pel Registre de Cooperatives.   
b) Nom i cognoms o denominació i domicili de l'auditor o auditors.   
c) Certificat de la corporació professional a la qual pertanya l'expert, amb expressió de l'aptitud legal per a l'exercici de la verificació de comptes o auditoria.   
Article tercer. Unions i Federacions de Cooperatives.   
Les Unions o Federacions de Cooperatives, les Cooperatives de segon i ulterior grau i els Consorcis podran finançar la verificació de comptes de les Cooperatives.   
Les Unions o Federacions podran organitzar serveis de verificació de comptes. No obstant, i tal com preveu l'article 44-4 de la Llei 11/1985, la relació entre els auditors i les Entitats mencionades, per a la pràctica de les auditories previstes en aqueix article, serà la d'arrendament de serveis com a professionals liberals.   
Els auditors nomenats a través de les Federacions o Unions de Cooperatives hauran també d'aportar a la Cooperativa el certificat citat en l'apartat c) de l'article segon d'aquesta Ordre, per tal d'accedir al tràmit previst en aquest.   
Article quart. Requisit d'independència.   
S'entendrà que un auditor o auditors son persones interessades en la Cooperativa i com a tals no reuneixen els requisits d'independència de l'article 44.5 de la Llei 11/1985 de la Comunitat Valenciana quan el total dels ingressos percebuts per l'auditor o auditors, a càrrec de la Cooperativa, en un any, siga superior al 15 per 100 dels ingressos totals de l'esmentat auditor. Aquest percentatge s'elevarà fins al 30% en els quatre primers anys d'exercici professional de l'auditor.  
El compliment d'aquest requisit es comunicarà expressament per l'auditor a la Cooperativa.   
Article cinqué. Compliment requisits article segon.   
Si l'auditor elegit per la Cooperativa no aportàs a aquesta el certificat, mencionat en l'apartat c) de l'article segon d'aquesta ordre, en termini suficient per al compliment de l'obligació de notificació, aquest nomenament quedarà anul·lat i la Cooperativa disposarà d'un termini de 30 dies per a elegir un nou expert.   
Igual efecte tindria la presentació per l'auditor d'un certificat no adequat.   
DISPOSICIO TRANSITORIA  
Les Cooperatives que en la data de publicació d'aquesta ordre ja hagen nomenat expert o experts comptables verificadors disposaran d'un termini de dos mesos des d'aquesta data per a notificar aquest nomenament al Registre de Cooperatives amb els requisits de l'article segon anterior.   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 11 de maig de 1987.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI